Cerita ranting

Cerita ranting adalah penceritaan baharu yang wujud selatar cerita utama dalam karya sedia ada (yakni cerita pokok) tetapi menyimpang atau "meranting" dengan tujuan menumpu kepada lebih banyak butiran dan aspek yang berbeza dari karya asal (misalnya tajuk, watak atau peristiwa tertentu). Jika penceritaan tersebut wujud dalam kerangka masa sama seperti karya pendahulunya, ia boleh berkesinambungan menjadi suatu cerita yang menyusul.

Media yang menerapkan penceritaan ini dalam apa jua format (radio, televisyen, permainan video, filem dan sebagainya) turut disebutkan sebagai suatu terbitan turunan atau sempalan ( atau spinoff).

Gambaran umum
Penceritaan meranting ini telah lama wujud dalam alam Melayu melalui wayang kulit dengan adanya kisah-kisah disampaikan tok dalang dari cerita Hikayat Seri Rama atau ditokok tambah dari Hikayat Maharaja Wana yang asal namun masih ada menampilkan seberapa watak yang sama.

Media moden yang mula menerapkan penceritaan ranting dicetuskan di dunia Barat pada tahun 1941 dengan tersiarnya rancangan radio The Great Gildersleeve (1941–1957) memaparkan watak Throckmorton P. Gildersleeve yang pernah muncul dalam siri komedi Fibber McGee and Molly  di Amerika Syarikat.

Lihat juga

 Lanturan
 Gaiden
 Senarai terbitan turunan televisyen
 Spin-Off (rancangan permainan)
 Sekuel rohani
 Filem kendiri

Rujukan

 
Wayang
Istilah televisyen